**Ерлік даңқы өшпейді**

Уақыт бізді жеңіс сыйлаған 1945 жылдан қаншалықты алшақтатса да, өз өмірлерін қиып, ұрпақтарына жарқын өмір сыйлаған аға ұрпақтың ерлік істері ұмытылмақ емес. Қашан да ұлыларын ұлықтаған ел озары хақ. Сол себепті де жас ұрпақтың бойына ата-бабаларымыздың ерлік өнегесін, ерен еңбектерін үлгі етіп сіңіру біздің басты парызымыз деп ойлаймыз.

Осы орайда, Ортақ орта мектебінде 9-11-сынып оқушылары арасында «Ерлік даңқы өшпейді» атты кедесу сабағы өткізілді. Тәрбие сағатының мақсаты - аға-апаларымыздың елін, жерін ерлікпен, асқан батырлықпен қорғай білгендігін жас ұрпаққа ұғындыру. Сабақ барысында ҰОС туралы тұщымды деректер келтіріліп, бейнероликтер көрсетілді. Оқушылар өздері жаттаған өлеңдері мен әндерін айтты. Сабақта ең тағылымды болғаны –майдангерлердің ұрпақтарының шақырылғандығы. ҰОС-ында болған майдангер аталарымыздың көзін көрген, соғыс жайын солардың өз ауыздарынан естіген Балтин Мұрат аға мен Жапаров Оралбай аға мен өзі де тылда еңбек етіп жеңіс күнін жақындатуға үлесін қосқан атамыз Гайсин Тілепберген ата шақырылды. Ол кісілерге оқушылар өздерін толғандырған сұрақтарын қойып, көптеген мәліметтермен сусындады.